इलाज के विकल्पों का पता लगाएं अपने बालों के स्वास्थ्य को सुधारें प्रकृतिक उपचार का इस्तेमाल
एंड्रोजेनिक अलोपीशीया (Androgenic alopecia) का सम्बंध सीधे ऐंड्रॉजेन (male sex hormones) की उपस्थिति से होता है, परंतु इसके होने का सही कारण का अभी तक पता नहीं चला है।  मर्दों में अनुवाँशिक प्रवृति होने के कारण गंजापन होता है और उसमें मुख्यतः ऐंड्रॉजेन डीहाईडरोटेस्टोस्टरोन (dihydrotestosterone) (HT) का सीधा सम्बंध गंजेपन से है।  ऐसा मानना है कि बालों की जड़ में बढ़े हुए डी.एच.टी.(DHT) उसके वर्धन के चक्र को कम कर देता है और नए बालों के निकलने में विलम्ब या देरी कर देता है।  लम्बे समय से नए बालों का निकलना ही बंद हो जाता है हालाँकि, जड़ जीवित रहने से नए बालों के निकलने की आशा बनी रहती हैं। मिनोक्सिडिल (minoxidil) FDA से अनुमोदित है। यह झड़ते बालों के लिए सर पर लगाने वाली दवा है। बालों के जड़ में सीधे घोल लगाने से वह जड़ों को उत्तेजित कर, बालों के वर्धन में सहायता करता है।  मिनोक्सिडिल बालों के झड़ने को कम करता है और कुछ लोगों में तो नए बाल भी निकल आते हैं। हालाँकि, दवा बंद करने पर बाल गिरना फिर से शुरू हो जाता है। खुजली, त्वचा पर फुंसी, जलन, त्वचा लाल होना, मुहाँसे, सूजन मिनोक्सिडिल के कुछ दुष्प्रभाव हैं।  इस दवा को ज़्यादा लेने के कुछ गम्भीर दुष्प्रभाव इस प्रकार हैं, जैसे धुँधली दृष्टि, सीने में दर्द, चक्कर और जी मतलाना, बेहोश हो जाना, और अनियमित हृदय की धड़कन। फिनास्टेराइड(propecia, proscar) के नाम से बेची जाती है) खाने वाली दवा है और मिनोक्सिडिल (minoxidil) से कुछ ज़्यादा असरदार है। ये एंज़ाइमस के साथ जुड़ कर कार्य करता है, अन्यथा एंज़ाइमस मुक्त टेस्टोस्टेरोन (testosterone) को DHT में परिवर्तित कर देते हैं।  जब तक आप फिनास्टेराइड (finasteride) लेंगे तब तक बालों का झड़ना कम हो जाएगा। परंतु जब आप इस दवा का सेवन बंद कर देंगे, उसके एक वर्ष के अंदर बालों का झड़ना फिर से शुरू हो जाता है।  फिनास्टेराइड (finasteride) के सेवन करने से कुछ दुष्प्रभाव होते हैं जैसे, ठंड लगना, पसीना आना, भ्रमित होना, चक्कर आना, पित्ति आना, पैरों, हाथों और चेहरे में सूजन, झनझनी आना और वज़न बढ़ना। बालों के ट्रांसप्लांट करने के लिए बालों के खंडों (patches) को गंजे स्थान पर लगा दिया जाता है। बालों का ट्रांसप्लांट कई सत्रों (sessions) में होता है, यह महँगा तो होता ही है परंतु इसका परिणाम प्रभावकारी एवं स्थाई होता है।  इस कार्यविधि के पूर्व सिर पर स्थानीय एनेस्थिसीया (local anesthesia) देकर सुन्न किया जाता है। इस विधि के दौरान सिर का एक छोटा हिस्सा (donor area) निकाल कर बाक़ी त्वचा को वापस सिल दिया जाता है।इसके बाद बालों के गुच्छे को बड़े सावधानी से डोनर एरिया से निकाल कर कम बाल वाले हिस्से पर लगाते है।  हज़ारों बालों को एक साथ एक समय पर प्रतिरोपित किया जाता है। बालों को प्रतिरोपित करने से घाव हो सकता है और ख़ून भी निकल सकता है और संक्रमण होने का भी भय होता है। पोषण में असंतुलन, बाल के झड़ने का मुख्य कारण है। अनुपयुक्त भोजन से माइक्रोन्यूट्रीएंट और मैक्रोन्यूट्रींएंट तत्व की कमी होती है जिससे शरीर कमज़ोर होता है और बाल झड़ने लगता है। शरीर और बालों के स्वास्थ्य  के लिए नीचे दी गई चीज़ों को अपने भोजन में सम्मिलित करें।  लाल, पीले, नारंगी रंग की फल और सब्ज़ियाँ खाएँ (जैसे की गाजर, शक्करकंद, शिमला मिर्च और ख़रबूज़ा) जिन में विटामिन A या बीटा कैरोटीन भरपूर मात्रा में होता है। इस पर किये गए अध्ययन से पता चलता है कि विटामिन A,  कोशिकाओं को बढ़ने और उन्हें स्वस्थ्य रखने में सहायक है और इसके साथ बालों के जड़ को भी स्वस्थ रखता है। चर्बी युक्त मछली का सेवन करें (जैसे सैलमन, सारडीन) जिसमें omega-3 फ़ैटी एसिड भरपूर मात्रा में होता है।  दही और अन्य खाद्य पदार्थ जिन्मे विटामिन B-5 होता है, बालों की सेहत और उसके बढ़ने में सहायक सिद्ध होते हैं।  पालक का सलाद बनाएँ, जिसमें विटामिन A, लौह तत्व, विटामिन C और फ़ोलेट होता है। मिनरल और विटामिन मिल कर सर और बालों को स्वस्थ रखने में सहायता करतें हैं।  चर्बी रहित मीट (चिकन और टर्की) का ही सेवन करें जिसमें प्रोटीन भरपूर मात्रा में, कम चर्बी वाले दुग्ध उत्पाद, प्रोटीन युक्त सब्ज़ियाँ (बीन्स) शामिल हैं। बाल प्रोटीन के अणु से बने होते हैं जिन्हें हम केराटिन कहते हैं, और इसी लिए बालों को पोषित करने के लिए हमें प्रोटीन भरपूर मात्रा में ग्रहण करना चाहिए।  विटामिन B7 युक्त खाना खाएँ (इसे biotin कहतें हैं) जो बालों को बढ़ने में सहायता करता है। जैसे अंडा, दुग्ध उत्पाद, चिकन और मज़बूत किया गया अनाज का सेवन करें।  ज़िंक से भरपूर खाना खाएँ जैसे घोंघा (oysters), लॉब्स्टर्ज़ (lobsters), और मज़बूत किए गए अनाज। ज़िंक की कमी से भी बाल गिरते हैं। इसी वजह से आप अपने भोजन में ज़िंक लेना न भूलें। शरीर में पानी नहीं है तो आपकी त्वचा और बालों के सेल बढ़ और पनप नहीं पाते हैं। अपने बालों को बढ़ने और स्वस्थ रखने के लिए और डीहाईड्रेशन (dehydration) से बचने के लिए पर्याप्त मात्रा में पानी पिएँ।  प्रतिदिन क़रीब 8 ग्लास पानी पिएँ और गरम मौसम या व्यायाम करते समय ज़्यादा पानी पिएँ। कैफ़ीन युक्त पेय जैसे कौफ़ी, चाय, और सोडा शरीर में पानी की कमी कर, डीहाईड्रेशन पैदा करता है, जिससे शरीर में पानी का असंतुलन हो जाता है। पानी पिएँ, फीकी चाय और फलों के रस का सेवन करें और कैफ़ीन युक्त पेय  से दूर रहें। एंड्रोजेनिक एलोपिशिया (androgenic alopecia) का तनाव से कोई सम्बंध नहीं है परंतु, तनाव के कारण बाल झड़ते हैं। अपने बालों को स्वस्थ्य रखने के लिए उन चीजों से बचे जिनकी वजह से आप की ज़िंदगी में तनाव सक्रिय होता है। तीन तरह के तनाव से बाल झड़ने की अवस्थाओं को मान्यता प्राप्त है।  टेलोजेन एफ़्लूवीयम एक ऐसी अवस्था है जिसमें तनाव से बालों के कूप (hair follicles) सुप्त अवस्था में चले जाते हैं और कुछ ही महीने में गिरने पर मजबूर हो जाते है।  ट्राईकोटिल्लोमेनिया तनाव की अवस्था है जिसमें आपको अपने बाल ख़ीचनें की तीव्र इच्छा होती है। तनाव, अकेलापन, ऊब और कुंठा से दबाव की स्थिति पैदा होती है।  शरीर के प्रतिरक्षी तंत्र का बालों की जड़ों पर हमला करने से बाल झड़ने की स्थिति अलोपेशीय एरीएटा है।  मर्दों में गंजेपन के रूप से बिल्कुल विपरीत दबाव के कारण बालों का कम होना स्थाई नहीं होता है। अगर आप दबाव को नियंत्रित कर सकते है, तो बाल फिर से बढ़ सकते हैं। कुछ बिमारियों और स्वास्थ की अवस्था के कारण बाल झड़ जाते हैं और यह पुरुषों में पाए जाने वाले गंजेपन की तरह बिलकुल नहीं होता हैं। यदि आप बाल झड़ने से परेशान हों तो इसका कारण जानने के लिए चिकित्सकिए सलाह लें।  हार्मोन के असंतुलन के कारण भी बाल झड़ते हैं। गर्भावस्था में, बच्चा पैदा होने के तुरंत बाद की स्थिति अथवा रजोनिवृत्ति (menopause) के समय और गलग्रंथी के रोग के कारण अस्थाई रूप से बाल झड़ सकते हैं। सिर पर संक्रमण, जो दाद (ringworm) के कारण होता है और यह बालों को भी संक्रमित कर पपड़ीदार चकत्ते छोड़ देता हैं, इस कारण बाल झड़ने लगते हैं। संक्रमण के उपचार के पश्चात बाल पुनः उग आते हैं। अन्य बीमारियाँ जैसे दाद, लिचेन प्लानेस (lichen planus) और  सारकोईड़ोसिस (sarcoidosis) से स्थाई रूप से बाल झड़ सकते हैं। गंजेपन (alopecia areata) से प्रभावित व्यक्तियों में प्याज़ के रस के प्रयोग से बाल वापस आ सकते हैं, हालाँकि इसके लिए और वैज्ञानिक अनुसंधान की आवश्यकता है। 23 सहभागियों के एक छोटे से गुट पर, दिन में 2 बार, प्याज़ के रस को लगाने से 20 सहभागियों में छह सप्ताह में बाल वापस आ गए।  हालाँकि ये अध्ययन उन मरीज़ों पे किया गया है जिनको अलोपीशीया अरीएटा था, अगर आपको एंडरोजेनिक अलोपिशीय है तो आप भी इसका प्रयोग कर सकते हैं। प्याज़ के रस को कस कर निकालें और छानें । प्याज़ के रस को अपने सर पर दिन में दो बार 30 मिनट के लिए लगाएँ, फिर धो लें। इस प्रकृतिक विधि को क़रीब 6 हफ़्ते तक करें और देखें की बाल झडना बंद होता है कि नहीं। सर की मालिश करने से बालों की जड़ में रक्त प्रवाह बढ़ जाता है, इससे सर स्वस्थ और बाल मज़बूत हो जाते हैं। हालाँकि, बालों के झड़ने को कम करने या रोकने में इस विधी का कोई वैज्ञानिक प्रमाण नहीं है, इसे ध्यान में  रख कर ही प्रयोग करें।   नारियल या बादाम का तेल या अन्य तेल जैसे ज़ैतून का तेल, अरंडी का तेल या आँवले का तेल का प्रयोग करें।आप रोज़मेरी (मेहेंदी) को तेल में मिला कर मिश्रण बनाएँ। इस तेल के मिश्रण को हल्के से अपने सर और बालों में लगाएँ। इस प्रक्रिया को कम से कम हफ़्ते में एक बार दोहराएँ। मेथी (fenugreek) में ऐसा पदार्थ पाया जाता है जिससे बालों को बढ़ने में सहायता मिलती है और जो बालों की जड़ों को मज़बूत करता है।  एक कप मेथी के दाने को पानी में रात भर के लिए भिगो दें। भीगे हुए पानी और मेथी को पीस लें और इसको अपने बालों पर लगाएँ। मेहेंदी मेथी लगे हुए बालों को प्लास्टिक से ढक दें और इसे 40 मिनट के लिए छोड़ दें। बालों को धो लें और इस प्रक्रिया को प्रतिदिन सवेरे एक महीने तक दोहराएँ। बालों के झड़ने को रोकने की अन्य विधियाँ कारगर साबित होती हैं हालाँकि, इस विधि का किसी प्रकार के उपचार का कोई वैज्ञानिक प्रमाण नहीं मिलता है और आपके लिए बेकार साबित हो सकता है। कई घरेलू और प्राकृतिक उपायों का बालों के झड़ने से रोकने में इस्तेमाल कर सकते हैं। ध्यान रहे कि इन विधियों का वैज्ञानिक प्रमाण नहीं है और हो सकता है कि बालों के झड़ने को कम करने में ये आपकी कोई सहायता न कर पाएँ। ऐसे में शक होने पर हमेशा अपने चिकित्सक की सलाह लें।  एलो वैरा जेल का प्रयोग करें, जो आपके सर का पी एच (PH) स्तर बढ़ा कर स्वस्थ्य बालों के बढ़ने में सहायाक सिद्ध होता है। बालों में हल्के से एलो वैरा जेल लगाएँ और एक घंटे के लिए छोड़ दें। बालों को धो लें और इस प्रक्रिया को हफ़्ते में दो या तीन बार दोहराएँ। मूलैठि की जड़ को पीस कर लगाएँ, जो बालों को ठंडक या आराम पहुँचाता है और जलन कम करता है। 1बड़ा चम्मच पिसी  मूलैठि की जड़, केसर 1/4 छोटा चम्मच और एक कप दूध को अच्छे से मिलाएँ। इस मिश्रण को बिना बाल वाले हिस्से पर लगा कर रात भर के लिए छोड़ दें। सवेरे इसको धो दें। इसे हफ़्ते में एक या दो बार दोहराएँ। गुड़हर या जपाकुसुम फूल भी बालों के बढ़ने में सहायता करता है। ये रूसी या ख़ुशक़ि को ख़त्म कर देता है और बालों को घना करता है। नारियल के तेल में गुड़हर मिला लें और जलने तक पकाएँ और छानें। इसे रात में लगा के छोड़ें। सुबह बालों को धो लें और इसे हफ़्ते में कई बार दोहराएँ। कुछ और उपाय जैसे चुकंदर, अलसी के बीज और नारियल का दूध का भी प्रयोग कर सकते हैं।
ये समझना ज़रूरी है कि मर्दों में गंजापन कैसे होता है: मिनोक्सिडिल (minoxidil) रोगैने (rogaine) रोगैन इस्तेमाल कर के देखें: फिनास्टेराइड (finasteride) लेने के लिए चिकित्सकीय सलाह लें: बालों का प्रतिरोपण (transplant) करवा लें: पौष्टिक खाना खाए: ख़ूब पानी पिएँ: आप तनाव से दूर रहें: शारीरिक जाँच करवाएँ: प्याज़ के रस का प्रयोग: सर की मालिश करें: पिसे हुए मेथी के दानों का प्रयोग: अन्य घरेलू उपाय:
https://www.wikihow.com/Treat-Male-Pattern-Hair-Loss https://www.wikihow.com/Treat-Male-Pattern-Hair-Loss https://www.wikihow.com/Treat-Male-Pattern-Hair-Loss
Exploring Treatment Options Improving Your Hair Health Using Natural Remedies